# Departament d'Economia i Hisenda de la Generalitat de Catalunya

El Departament d'Economia i Finances de la Generalitat de Catalunya és un dels departaments en què s'organitza l'actual administració de la Generalitat. El conseller d'Economia i Finances de la Generalitat de Catalunya és el màxim representant del departament d'Economia i Finances (abans conegut com a Departament d'Economia i Coneixement, i Departament d'Economia i Finances).
Amb el govern socialista de la Quinzena legislatura, en 2024 el Departament va canviar el seu nom per el Departament d'Economia i Finances. L'actual consellera d'Economia i Finances és Alícia Romero, des del 12 d'agost de 2024.

## Funcions

Correspon al Departament d'Economia i Finances les següents competències:
* La política econòmica.
* Les entitats de crèdit.
* El mercat de valors.
* El deute públic i la tutela financera dels ens locals.
* La promoció i la defensa de la competència.
* Els programes de transferència de fons de la Unió Europea, amb excepció dels de caràcter agrari, ramader, pesquer o de desenvolupament rural.
* El sector assegurador.
* Les finances públiques, els pressupostos i l'eficiència de la despesa.
* El control economicofinancer i la comptabilitat.
* L'establiment dels criteris procedimentals, direcció i control dels ajuts i subvencions.
* La supervisió del sector públic adscrit a la Generalitat de Catalunya i el seguiment de la seva activitat per vetllar per l'adequat compliment de la normativa econòmica i pressupostària.
* La gestió de les despeses de personal.
* El patrimoni de la Generalitat.
* La gestió dels tributs.
* El joc i les apostes.
* La licitació de les infraestructures de Catalunya.
* L'establiment de criteris, direcció i control de la contractació pública.
* La difusió de l'activitat del Govern de la Generalitat, i la gestió i comunicació corporativa i institucional de l'Administració de la Generalitat i el seu Sector Públic.
* Qualsevol altra que li atribueixin les lleis i altres disposicions.
Sense perjudici dels òrgans i organismes que es puguin adscriure o relacionar mitjançant la norma corresponent, resten adscrits al Departament d'Economia i Finances, l'Institut d'Estadística de Catalunya, l'Autoritat Catalana de la Competència, l'Agència Tributària de Catalunya, l'Entitat Autònoma de Jocs i Apostes (EAJA), la Junta Consultiva de Contractació i l'Institut de Desenvolupament de les Comarques de l'Ebre.
L'Institut Català de Finances es relaciona amb l'Administració de la Generalitat mitjançant el Departament d'Economia i Finances.

## Llista de Consellers

| # | Legislatura | Nom | Inici mandat | Fi mandat | Partit polític |
| Conselleria d'Economia i Finances (1931-1932) ||||||||
| | 1931-1932 | Manuel Serra i Moret | 28 d'abril de 1931 | 19 de desembre de 1932 | Unió Socialista de Catalunya |
| | 1931-1932 | Casimir Giralt i Bullich | 28 d'abril de 1931 | 3 d'octubre de 1932 | Partit Republicà Radical |
| | 1931-1932 | Carles Pi i Sunyer | 3 d'octubre de 1932 | 19 de desembre de 1932 | Esquerra Republicana de Catalunya |
| Conselleria d'Hisenda i Finances (1932-1933) ||||||||
| | 1932-1933 | Carles Pi i Sunyer | 19 de desembre de 1932 | 4 d'octubre de 1933 | Esquerra Republicana de Catalunya |
| | 1932-1933 | Miquel Santaló i Parvorell | 4 d'octubre de 1933 | 3 de gener de 1934 | Esquerra Republicana de Catalunya |
| Conselleria d'Economia i Finances (1977-2010) ||||||||
| | provisional | Joan Josep Folchi i Bonafonte | 5 de desembre de 1977 | 19 d'octubre de 1978 | Centristes de Catalunya-UCD |
| | provisional | Eduard Punset i Casals | 19 d'octubre de 1978 | 8 de maig de 1980 | Centristes de Catalunya-UCD |
| | I | Ramon Trias i Fargas | 8 de maig de 1980 | 16 de novembre 1982 | Convergència Democràtica de Catalunya |
| | I | Jordi Planasdemunt i Gubert | 16 de novembre 1982 | 8 de juny 1983 | Convergència Democràtica de Catalunya |
| | I | Josep Maria Cullell i Nadal | 8 de juny 1983 | 23 d'abril de 1987 | Convergència Democràtica de Catalunya |
| | II | Josep Maria Cullell i Nadal | 8 de juny 1983 | 23 d'abril de 1987 | Convergència Democràtica de Catalunya |
| | II | Josep Manuel Basáñez i Villaluenga | 23 d'abril de 1987 | 4 de juliol de 1988 | Convergència Democràtica de Catalunya |
| | III | Ramon Trias i Fargas | 4 de juliol de 1988 | 22 d'octubre de 1989 | Convergència Democràtica de Catalunya |
| | III | Macià Alavedra i Moner | 24 d'octubre de 1989 | 29 d'agost de 1997 | Convergència Democràtica de Catalunya |
| | IV | Macià Alavedra i Moner | 24 d'octubre de 1989 | 29 d'agost de 1997 | Convergència Democràtica de Catalunya |
| | V | Macià Alavedra i Moner | 24 d'octubre de 1989 | 29 d'agost de 1997 | Convergència Democràtica de Catalunya |
| | V | Artur Mas i Gavarró | 30 de juliol de 1997 | 17 de gener de 2001 | Convergència Democràtica de Catalunya |
| | VI | Artur Mas i Gavarró | 30 de juliol de 1997 | 17 de gener de 2001 | Convergència Democràtica de Catalunya |
| | VI | Francesc Homs i Ferret | 17 de gener 2001 | 20 de desembre de 2003 | Convergència Democràtica de Catalunya |
| | VII | Antoni Castells i Oliveres | 20 de desembre de 2003 | 29 de desembre de 2010 | Partit dels Socialistes de Catalunya |
| | VIII | Antoni Castells i Oliveres | 20 de desembre de 2003 | 29 de desembre de 2010 | Partit dels Socialistes de Catalunya |
| Departament d'Economia i Coneixement (2010-2016) ||||||||
| | IX | Andreu Mas-Colell | 29 de desembre de 2010 | 14 de gener de 2016 | Convergència Democràtica de Catalunya |
| | X | Andreu Mas-Colell | 29 de desembre de 2010 | 14 de gener de 2016 | Convergència Democràtica de Catalunya |
| Departament d'Economia i Hisenda (2016-2024) ||||||||
| | XI | Oriol Junqueras i Vies | 14 de gener de 2016 | 28 d'octubre del 2017 | Esquerra Republicana de Catalunya |
| | XII | Pere Aragonès i Garcia | 29 de maig de 2018 | 26 de maig de 2021 | Esquerra Republicana de Catalunya |
| | XIV | Jaume Giró i Ribas | 26 de maig de 2021 | 10 d'octubre de 2022 | Independent |
| | XIV | Natàlia Mas i Guix | 10 d'octubre de 2022 | 12 d'agost de 2024 | Esquerra Republicana de Catalunya |
| Departament d'Economia i Finances (2024-) ||||||||
| | XV | Alícia Romero Llano | 12 d'agost de 2024 | En el càrrec | Partit dels Socialistes de Catalunya |

## Notes

* ↑ Nomenat com a Conseller d'Economia i Treball entre el 28 d'abril de 1931 i el 3 d'octubre de 1932, a partir del 3 d'octubre nomenat com a Conseller d'Economia.
* 1 2 Nomenat com a Conseller de Finances.
* ↑ Nomenat com a Conseller d'Hisenda, entre el 19 de desembre de 1933 i el 24 de gener de 1933, i com a Conseller Delegat i Finances, entre el 24 de gener de 1933 i el 4 d'octubre de 1933.
* ↑ Nomenat com a Conseller Primer i Finances.
* 1 2 A proposta de Convergència i Unió
* ↑ L'any 2016 es decideix que el sub-departament de Coneixement, present a l'anterior govern passa a mans del departament d'Empresa.
* ↑ Destituït pel Govern d'Espanya arran de l'aplicació de l'article 155
* ↑ A proposta de Junts pel Sí
* ↑ Per la resolució 9/XIII adoptada el 2 de juny del 2021 el Parlament de Catalunya va manifestar la voluntat de considerar primera la legislatura començada el 6 de desembre del 1932 i interrompuda per l'esclat de la Guerra Civil espanyola, i passar, doncs, de la tretzena a la catorzena.
* ↑ A proposta de Junts per Catalunya

## Referències

* ↑ Pagès, Vicenç. «Els canvis que ha fet Illa al Govern: del canvi de nom de Feminisme a una consellera de portaveu». Nació Digital, 15-08-2024. [Consulta: 15 agost 2024].
* 1 2 «DECRET 21/2021, de 25 de maig, de creació, denominació i determinació de l'àmbit de competència». DOGC. [Consulta: 26 juliol 2021].
* ↑ «DECRET de 3 de desembre de 1977, estructurant el Consell Executiu de la Generalitat de Catalunya.». DOGC. [Consulta: 7 novembre 2022].
* ↑ «DECRET 200/2010, de 27 de desembre, de creació, denominació i determinació de l'àmbit de competència dels departaments». DOGC. [Consulta: 7 novembre 2022].
* ↑ «Quim Torra nomena els consellers del nou govern de la Generalitat». Vilaweb, 19-05-2018. [Consulta: 22 maig 2018].
* ↑ «Document». [Consulta: 17 agost 2024].

## Enllaços externs

* Departament d'Economia i Hisenda de la Generalitat de Catalunya - Lloc web oficial